CELEX: 32018D1004(02)
Language: lv
Date: 2017-10-19 00:00:00
Title: Administratīvā komisija sociālās nodrošināšanas sistēmu koordinācijai – Lēmums Nr. E6 (2017. gada 19. oktobris), kā noteikt, kad elektronisku ziņojumu uzskata par likumīgi piegādātu sociālā nodrošinājuma informācijas elektroniskās apmaiņas (EESSI) sistēmā (Dokuments attiecas uz EEZ un Šveici.)

4.10.2018   
            
            
               LV
            
            
               Eiropas Savienības Oficiālais Vēstnesis
            
            
               C 355/5
            
         
      ADMINISTRATĪVĀ KOMISIJA SOCIĀLĀS NODROŠINĀŠANAS SISTĒMU KOORDINĀCIJAI
      LĒMUMS Nr. E6
      (2017. gada 19. oktobris),
      kā noteikt, kad elektronisku ziņojumu uzskata par likumīgi piegādātu sociālā nodrošinājuma informācijas elektroniskās apmaiņas (EESSI) sistēmā
      (Dokuments attiecas uz EEZ un Šveici)
      (2018/C 355/04)
      ADMINISTRATĪVĀ KOMISIJA SOCIĀLĀS NODROŠINĀŠANAS SISTĒMU KOORDINĀCIJAI,
      ņemot vērā 72. panta a) punktu Eiropas Parlamenta un Padomes 2004. gada 29. aprīļa Regulā (EK) Nr. 883/2004 par sociālās nodrošināšanas sistēmu koordinēšanu (1), kurā paredzēts, ka Administratīvā komisija nodarbojas ar visiem administratīvajiem jautājumiem vai ar interpretāciju saistītajiem jautājumiem, kas izriet no šīs regulas un Eiropas Parlamenta un Padomes 2009. gada 16. septembra Regulas (EK) Nr. 987/2009, ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu (2),
      ņemot vērā 72. panta d) punktu Regulā (EK) Nr. 883/2004, kurā paredzēts, ka Administratīvā komisija iespēju robežās veicina jaunu tehnoloģiju izmantošanu,
      ņemot vērā Regulas (EK) Nr. 883/2004 81. pantu, kurā izklāstīta procedūra, kas jāievēro, ja prasības pieteikums, deklarācija vai sūdzība noteiktā termiņā bija jāiesniedz dalībvalsts iestādē, institūcijā vai tiesā, taču tā vietā tajā pašā termiņā tika iesniegta attiecīgi citas dalībvalsts iestādē, institūcijā vai tiesā,
      ņemot vērā Regulas (EK) Nr. 987/2009 4. pantu, kurā paredzēts, ka “datu pārsūtīšana starp iestādēm vai sadarbības struktūrām notiek elektroniski (..)” un ka “Administratīvā komisija izstrādā dokumentu un strukturēto elektronisko dokumentu struktūru, saturu un formu un sīki izstrādātus noteikumus to apmaiņai”,
      ņemot vērā Regulas (EK) Nr. 987/2009 2. panta 4. punktu, saskaņā ar kuru “kad datus pārsūta netieši ar mērķa dalībvalsts sadarbības struktūras starpniecību, termiņš, kad jāsniedz atbildi uz pieprasījumu, sākas no tās dienas, kad minētā sadarbības struktūra ir saņēmusi pieprasījumu, it kā to būtu saņēmusi minētās dalībvalsts iestāde”,
      ņemot vērā Padomes 1971. gada 3. jūnija Regulu (EEK, Euratom) Nr. 1182/71, ar ko nosaka laikposmiem, datumiem un termiņiem piemērojamus noteikumus (3),
      tā kā:
      
                  (1)
               
               
                  Ir jāparedz noteikums, kas nosaka, kad ziņojumu uzskata par likumīgi piegādātu, izmantojot EESSI, lai noteiktu termiņus saskaņā ar Regulu (EK) Nr. 883/2004 un Regulu (EK) Nr. 987/2009, to lasot saistībā ar Regulu (EEK, Euratom) Nr. 1182/71.
               
            
                  (2)
               
               
                  Sociālā nodrošinājuma koordinācijas noteikumi Regulā (EK) Nr. 883/2004 un Regulas (EK) Nr. 987/2009 2. panta 4. punktā paredz, ka ziņojumu uzskata par iesniegtu, kad tas sasniedz kompetento iestādi vai sadarbības struktūru galamērķa dalībvalstī pat gadījumā, ja attiecīgā iestāde tieši nenodarbosies ar lietu.
               
            
                  (3)
               
               
                  
                     EESSI arhitektūrā, ko apstiprinājusi Administratīvā komisija, ir paredzēts tehnisks mehānisms, lai nodrošinātu, ka ziņojuma sūtītāju informē, kad ziņojums ir sekmīgi piegādāts, pamatojoties uz EESSI izmantoto ebMS AS4 elektronisko datu pārsūtīšanas protokolu.
               
            
                  (4)
               
               
                  
                     EbMS AS4 protokols nodrošina ziņojuma uzticamību, kas nozīmē, ka gadījumos, kad ziņojums tiek nosūtīts, izmantojot šo protokolu, sūtītāju informē, kad ziņojums tiek sekmīgi piegādāts EESSI ziņojumu apmaiņas galapunktā ar ebMS AS4 protokolu vai, ja ziņojuma nosūtīšana neizdodas, nosūtītāju informē par neveiksmi.
               
            
                  (5)
               
               
                  
                     ebMS AS4 protokola galapunkts ir tuvākais elektroniskais ekvivalents koncepcijai, ka ziņojums ir nonācis kompetentajā iestādē vai sadarbības struktūrā; tādēļ elektroniskajā datu apmaiņā, izmantojot EESSI, ziņojums tiks uzskatīts par likumīgi piegādātu tad, kad tas sasniedz ebMS AS4 protokola galapunktu.
               
            
                  (6)
               
               
                  Dalībvalstīm ir tiesības brīvi noteikt valstī izmantoto arhitektūru un izlemt par to, vai EESSI ziņojumu apmaiņas ebMS AS4 protokola galapunkts ir tas pats, kas valsts iestāde, kura izskata lietas, vai arī to novieto valsts vārtejā, vai vienībā, kas valsts vārdā sniedz inteliģentus maršrutēšanas pakalpojumus, tādā nozīmē, ka otrajā gadījumā ziņojumi izies ārpus ebMS AS4 galapunkta, lai sasniegtu iestādi, kura izskata lietas. Valsts ir atbildīga par to, lai nodrošinātu, ka aiz ebMS AS4 galapunkta ziņojumi sasniedz lietas izskatītāju savlaicīgi.
               
            
                  (7)
               
               
                  Dalībvalstīm ir tiesības brīvi noteikt valstī izmantotās arhitektūras detaļas tādā nozīmē, vai tehniski ziņojumi no EESSI ziņojumu apmaiņas ebMS AS4 galapunkta piekļuves punkta ir “padoti” vai “izsaukti”. Tādējādi ir jāparedz vispārīgi noteikumi, lai nodrošinātu, ka ziņojumi no piekļuves punkta regulāri tiek saņemti un nogādāti EESSI ziņojumu apmaiņas ebMS AS4 galapunktā.
               
            
                  (8)
               
               
                  Nosūtītāja darbiniekiem, kuri strādā pie lietu izskatīšanas, aizdomu gadījumā jābūt iespējai noteikt ziņojumu piegādes dienu. Administratīvā komisija nosaka īpašu procedūru, lai to padarītu iespējamu.
               
            
                  (9)
               
               
                  Līdz pārejas laika uz pilnīgu elektronisko apmaiņu beigām praktiskie pasākumi labai sadarbībai starp valstu iestādēm, tostarp pragmatiski un elastīgi pamatprincipi, ir izklāstīti Administratīvās komisijas 2017. gada 16. marta Lēmumā Nr. E5 par praktiskiem pasākumiem attiecībā uz Eiropas Parlamenta un Padomes Regulas (EK) Nr. 987/2009 4. pantā minētās datu elektroniskās apmaiņas pārejas periodu (4),
               
            rīkojoties saskaņā ar Regulas (EK) Nr. 883/2004 71. panta 2. punktā izklāstītajiem nosacījumiem,
      IR NOLĒMUSI ŠĀDI.
      
                  1.
               
               
                  Ievērojot vispārējo principu par sociālā nodrošinājuma koordinācijas noteikumiem Regulā (EK) Nr. 883/2004 un Regulas (EK) Nr. 987/2009 2. panta 4. punktā, saskaņā ar kuru ziņojums tiek uzskatīts par iesniegtu brīdī, kad tas sasniedz kompetento iestādi vai sadarbības struktūru galamērķa dalībvalstī, definē, ka elektroniskās apmaiņas gadījumā ziņojums tiek uzskatīts par piegādātu, kad tas sasniedz EESSI izmantoto ebMS AS4 elektronisko datu pārsūtīšanas protokolu.
               
            
                  2.
               
               
                  Ziņojums tiek uzskatīts par likumīgi piegādātu EESSI datumā, kad ebMS AS4 galapunkts izsūta apstiprinājumu par minētā ziņojuma saņemšanu.
               
            
                  3.
               
               
                  Dalībvalstis nodrošina, ka ziņojumi, kas piegādāti valsts piekļuves punktā, tiek iegūti un piegādāti EESSI ziņojumu apmaiņas galapunktā vismaz reizi 24 stundās, un ka apstiprinājumu par minētā ziņojuma saņemšanu ebMS AS4 galapunktā izsūta ne vēlāk kā dienu pēc tam, kad ziņojums tika nosūtīts.
               
            
                  4.
               
               
                  Dalībvalstis nodrošina, ka gadījumos, kad pastāv šaubas par ziņojuma piegādes datumu, darbiniekiem būs iespēja noskaidrot ziņojuma saņemšanas apstiprinājuma vai atteikuma datumu saņēmējas dalībvalsts ebMS AS4 galapunktā. Administratīvā komisija nosaka noskaidrošanas procedūras detaļas.
               
            
                  5.
               
               
                  Šo lēmumu publicē Eiropas Savienības Oficiālajā Vēstnesī. To piemēro no divdesmitās dienas pēc publicēšanas.
               
            
         
            
               Administratīvās komisijas priekšsēdētāja
            
            Agne NETTAN-SEPP
         
      
      
         (1)  OV L 166, 30.4.2004., 1. lpp.
      
      
         (2)  OV L 284, 30.10.2009., 1. lpp.
      
      
         (3)  OV L 124, 8.6.1971., 1. lpp.
      
      
         (4)  OV C 233, 19.7.2017., 3. lpp.